ห่วงบาทแข็งกว่าเพื่อนบ้านทำไทยเสียเปรียบการค้า
กกร.จับตาเงินบาทไทยแข็งค่ากว่าเพื่อนบ้าน หวั่นเสียเปรียบ ด้านนายแบงก์ชี้มีแนวโน้มปรับขึ้นหลังสหรัฐฯส่งสัญญาณหยุดมาตรการคิวอีชัดเจน
4 พ.ย. 2557

กกร.จับตาเงินบาทไทยแข็งค่ากว่าเพื่อนบ้าน หวั่นเสียเปรียบ ด้านนายแบงก์ชี้มีแนวโน้มปรับขึ้นหลังสหรัฐฯส่งสัญญาณหยุดมาตรการคิวอีชัดเจน
นายอิสระ ว่องกุศลกิจ ประธานกรรมการสภาหอการค้าแห่งประเทศไทย กล่าวภายหลังการประชุมคณะกรรมการร่วมภาคเอกชน 3สถาบัน 9กกร.) ประกอบ หอการค้าไทย สภาอุตสาหกรรมแห่งประเทศไทน (ส.อ.ท.) และสมาคมธนาคารไทย ว่า หลายเดือนที่ผ่่านมาค่าเงินบาทไทยอ่อนค่าลงเมื่อเทียบกับเงินเหรียญสหรัฐ แต่แข็งค่ากว่าประเทศเพื่อนบ้านในกลุ่มอาเซียนและญี่ปุ่น 
ขณะเดียวกันเศรษฐกิจโลกก็ยังไม่ฟื้นตัวอย่างที่คาดการณ์ไว้ จึงทำให้ผู้ประกอบการไทยเสียเปรียบในการส่งออกหรือทำการค้าขายกับประเทศเหล่านี้ ซึ่งผู้ส่งออกต้องเร่งหาทางปรับตัว
นายสุพันธ์ มงคลสุธี ประธานสภาอุตสาหกรรทแห่งประเทศไทย (ส.อ.ท.) กล่าวว่า การที่ค่าเงินบาทอ่อนค่าลงเมื่อเทียบกับเงินเหรียญสหรัฐ ทำให้ไม่ได้เปรียบทางการค้าและส่งออก และทำให้การโตแบบวีเชฟที่คาดไว้ทำไม่ได้ซึ่งจะกลายเป็นปัญหาต่อการเติบโตทางเศรษฐกิจของไทย
นายชาญศักดิ์ เฟื่องฟู ตัวแทนสมาคมธนาคารไทย กล่าวว่า ทางสมาคมธนาคารไทยอยากให้มองภาพกว้างขึ้น โดยมองเรื่องอัตราแลกเปลี่ยนคู่กับอัตราดอกเบี้ยด้วย เพราะสหรัฐอเมริกาส่งสัญญาณชัดเจนแล้วว่าจะหยุดใช้มาตรการคิวอี ทำให้อัตราดอกเบี้ยมีแนวโน้มเพิ่มขึ้น ซึ่งจะกลายเป็นต้นทุนอีกตัวที่ผู้ประกอบการส่งออกต้องติดตาม